Jean-Paul Belmondo
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskuespillere
Jean-Paul Belmondo var en fransk skuespiller, kjent for sine mange samarbeid med fransk films største filmskapere på 1950- og 1960-tallet. Belmondo slo gjennom med sin hovedrolle i Jean-Luc Godards A Bout de Souffle (Til siste åndedrag) i 1959. Han ble hedret med æres-Gullpalmen under Filmfestivalen i Cannes i 2011 og æres-Gulløven under Filmfestivalen i Venezia i 2016.
Han ble utdannet ved Conservatoire des Arts Dramatiques i Paris, og spilte fra 1957 småroller i film. Etter gjennombruddet i Godards A Bout de Souffle (Til siste åndedrag, 1959), anvendte han sitt talent og umiddelbare sjarm i samme regissørs Une femme est une femme (1961) og Pierrot le Fou (Min venn Pierrot, 1965).Belmondo spilte hovedroller i Louis Malles Le Voleur (Tyven-Tyven, 1966), Francois Truffauts La Sirène de Mississippi (Havfruen fra Mississippi, 1969), den populære kriminalfilmen Borsalino (1970) og Alain Resnais' Stavisky (1974), samtidig som han nøt stor suksess som actionhelt.Han var i en periode tilknyttet Theatre Marigny i Paris, og spilte i sine senere år i blant annet Claude Lelouchs Les Miserables (1995) og dramaet Un homme et son chien (2008), som ble hans siste spillefilm. Les mer i Store norske leksikon Film i Frankrike filmens historie den nye bølgen